عراق تورکمن جبهه‌سی‌نین (ITC) صدری حسن توران تورکمن‌لرین یئنی حکومتده تمثیل اولونمایاجاغیندان ناراحات اولدوق‌لارینی بیلدیریب.
پایتاخت باغداددا بیر قروپ ژورنالیستله گؤروشن حسن توران اؤلکه‌ده حکومتی فورمالاشدیرما پروسه‌سینی و تورکمن‌لرین وضعیتینی دیرلندیریب.
"بیز تورکمن‌لرین یئنی کابینه‌ده یئر وئریلمه‌سیندن ناراحاتیق. وضعیت هله‌لیک بیزی ناراحات ائدیر".
حسن توران بیلدیریب کی، یئنی حکومتده تورکمن‌لرین ان آزی بیر ایجرا ائدیجی ناظیر اولماسی اوچون سعی گؤستریرلر.
تورکمن‌لرین عراق-ین اوچونجو اساس عنصور اولدوغونا دقت چکن توران جمهور باشقانی یاردیمجیسی وظیفه‌سی‌نین ده تورکمن‌لره وئریلمه‌سی‌نین واجیب‌لیگینه اولدوغونا دقت چکیب.
عراق تورکمن جبهه‌سی‌نین لیدئری کرکوک‌دکی وضعیته ده توخونا‌راق، تورکمن‌لرین ایشتیراکی اولما‌دان شهرین ایداره اولونماسی ایله باغلی ایستنیلن ایشین اوغورلو اولمایاجاغینی وورغولاییب.
قئید ائدک کی، بو هفته عراق پارلامئنتی محمد السودانی‌نین رهبرلیگی ایله قورولا‌جاق یئنی حکومتی سسه قویا‌جاق.
